
Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth


Gallwch ychwanegu’ch targedau o’ch aseiniad diwethaf gan ddefnyddio’r tabl isod. /
Please add your targets from the previous assignment using the table below.

	
	Targed/Target
	Yr hyn yr wyf wedi'i wneud yn yr aseiniad hwn.

What I have done in this assignment.

	Targed/Target 1
	Angen defnyddio'r data a gasglwyd er mwyn cefnogi'r pwyntiau a wneir

	Yn achos y traethawd hwn y data a defnyddir yw Cynllun Datblygu’r ysgol ac arsylwadau a strategaethau o ymarfer fy hun. Felly gobeithiaf sicrhau fy mod yn defnyddio hyn yn y traethawd er mwyn cefnogi fy mhwyntiau.

	Targed/Target 2
	Angen gwella dy sgiliau cyfeirnodi.
 
	Parhau i ddefnyddio’r llawlyfr a gwirio bob cyfeiriad. 

	Targed/Target 3
	Angen peidio defnyddio dyfyniadau hir heb eu hesbonio.

	Os fyddaf yn defnyddio dyfyniadau hir sicrhau fy mod yn eu hesbonio a hefyd cwestiynu hyd ddyfyniadau ac os oes pwrpas iddynt.









[bookmark: cysill]Rhannir Cynllun Datblygu’r Ysgol yn bedwar is gynllun ac ymhob is gynllun mae yna tua phedwar blaenoriaeth. Ffocws y traethawd hwn yw agwedd a ddaw o’r is gynllun ‘Gwella Addysgu’ gan edrych ar agwedd o fewn ‘Blaenoriaeth 2’ sef i wella medrau ieithyddol y disgyblion yn y Gymraeg. Yr agwedd a ganolbwyntir arni yw ‘Systemau Gwobrwyo ysgol gyfan ac adrannol’. Rhoddir ystyriaeth i sut mae gwobrwyo yn gallu codi cymhelliant a newid agwedd at rywbeth yn y traethawd hwn. Crynhoaf brif ganfyddiadau damcaniaethwyr a theorïau gan wneud cysylltiadau a sut mae’r ysgol yn datblygu’r pwynt gweithredu gan ddangos dealltwriaeth am y prosesau y byddai’r ysgol wedi’u defnyddio. I orffen byddaf yn adfyfyrio ac yn gwerthuso gan wneud awgrymiadau ymarferol yn seiliedig ar y wybodaeth o theori ac arfer er mwyn gwneud pethau’n wahanol.
Ysgol uwchradd Gymraeg sy’n darparu addysg ar gyfer disgyblion un ar ddeg i ddeunaw oed yw’r ysgol dan sylw. Yn 2019 roedd 800 o ddisgyblion yn yr ysgol ac 110 yn y chweched dosbarth (Estyn, 2019). Daw tua 10% o’r disgyblion o gartrefi lle mae’r Gymraeg yn cael ei siarad ar yr aelwyd ac mae bron bob un yn rhugl yn y Gymraeg. Felly fel athrawes Gymraeg roedd gen i ddiddordeb yn sut oedd yr ysgol dan sylw yn cyfoethogi ac yn darparu strategaethau a dulliau i ddatblygu medrau ieithyddol disgyblion yn enwedig yn y Gymraeg. 
Beth yw cynllunio strategol? Mae’n broses parhaus sy’n cynnwys adfyfyrio, blaenoriaethu, strategaethau, gweithredoedd ac adolygiad o gynnydd ac effaith. Rhoddir pwyslais ar le mae’r ysgol yn bresennol a lle hoffent fod gan felly creu’r hyn sy’n daith a adnabyddir fel cynllun datblygu neu wella ysgol. Mae cynlluniau datblygu yn allweddol i ysgolion gan osod pwrpas clir sy’n cael ei rannu a deall gan bawb. Dywed gan GWE, consortia gogledd Cymru, (rhannwyd gan ysgol arweiniol, 2020) “dylid adnabod blaenoriaeth yn glir trwy hunan arfarnu effeithiol a mynd i’r afael a’r rhain yn y CDY(Cynllun Datblygu Ysgol)” (2020). Proses hunan arfarnu a chynllunio er mwyn wella’n ganolog ydyw. Yn ôl GWE, y cam gyntaf yw hunanwerthusiad mae hyn yn deillio o fonitro. Gall monitro gynnwys arsylwadau, craffu ar lyfrau, dadansoddi data, llais dysgwyr, safonau ac ansawdd addysgu a thargedau. Wedyn arfarnu wrth ystyried beth sy’n gweithio, beth sydd angen gwella a sut all o wella? Dylid ystod o randdeiliaid lywio’r arfarnu. 
Dywed Llywodraeth Cymru (2014), un o’r dibenion a oedd angen ar gynllun oedd “codi safonau addysg mewn perthynas â llythrennedd” (2014, t. 3). Yn ogystal dyweda Y llywodraeth un nodwedd o gynllun datblygu ysgol effeithiol yw “canolbwyntio... ar flaenoriaeth a chamau gweithredu tymor byr a hirdymor a fydd yn codi safonau ac yn gwella deilliannau i bob dysgwr” (Llywodraeth Cymru, 2014, t. 5). Mae’r diben a’r nodwedd uchod yn cysylltu’r gyda’r agwedd dan sylw yn y traethawd hwn.
Bwriad yr ysgol gyda’r system wobrwyo Cymreictod yw gwobrwyo ymdrech disgyblion i siarad Cymraeg yn hytrach na safon ac ansawdd eu Cymraeg. Hynny ydy gwobrwyo’r ymdrech a’r agwedd nid y “safon”. Pwrpas cael system unffurf ar draws yr adran yw cael cysondeb llwyr a sicrhau bod e’n ffocws i bob aelod o’r adran. Mae’r system wobrwyo hefyd yn hollol weladwy a theg i’r disgyblion ac maen nhw’n gweld ym mhob gwers ei bod yn flaenoriaeth i’r adran. Fel dywed Noble, Brown a Murphy (2001) “one of the complaints students, but particularly boys, have about schools is the lack of consistency between different teachers’ methods and generosity of rewarding” (2001, t. 77). Mae’r syniad o wobrwyo i godi cymhelliant a gwella agwedd neu ymddygiad yn deillio yn ôl i’r chwedegau cynnar gyda’r damcaniaethwr Skinner. Profodd Skinner “that positive reinforcement was more effective in changing behaviour than negative reinforcement or punishment” (Swanson, 1995, t. 2). Trafoda’r wefan Book Widget interactive learning manteision ac anfanteision defnyddio systemau clod gan Lucie Renard (2017). I grynhoi maent yn rhoi  cyfanswm o ddeuddeg mantais ac anfantais wrth ddefnyddio systemau clod. Cyfeirir at ymddygiad cadarnhaol, cynnydd mewn cymhelliant disgyblion a gwell canlyniadau fel manteision ac yr anfanteision o fynd yn gaeth i glod, colli gwerth, disgyblion yn gorffen gwaith yn gynt er mwyn ennill gwobr ond heb roi gofal i’w gwaith, y teimlad o reolaeth dros ddisgyblion a hefyd cynnydd mewn pwysau ar ddisgyblion. 
Dadleua Carol Dweck (2012) taw gwobrwyo disgyblion sy’n ymdrechu ac yn wynebu her y dylid gwneud. Cyfeirir at Dweck yn The perfect lesson gan Jackie Beere (2016). Aralleirir hyn gan Jackie Beere “praise their efforts more than praising their outcome. Praise them when they are making progress through persistence and determination” (2016, t. 52). Cytuna Allison a Tharby (2015) yn eu llyfr Making every lesson count, “to be effective, praise should focus on the effort and process rather than the child’s innate qualities or talents” (2015, t. 170). Fodd bynnag, mae llawer o lenyddiaeth yn trafod effaith hirdymor gor-ddefnyddio systemau clod. Mae Paul Ginnis (2003) yn The Teacher’s toolkit yn dweud “do not use rewards and punishments, bribes and threats. Instead be clear about rules, explain and offer choices. Speak of consequences, rather than rewards and punishments” (2003, t. 293). Dyweda’r adran fod gan Ginnis pwynt digon teg gan ddadlau bod ei system glod nhw yn rhywbeth tymor byr. Cyflwyna’r adran her Cymreictod ar gyfer pythefnos ar ddechrau bob hanner tymor er mwyn cael cydbwysedd rhwng y dadleuon uchod.
Rhoddir ffocws yn ddiweddar mewn llyfrau ar greu awyrgylch o ymddygiad positif heb ddibynnu ar system glod. Eto cyfeirir Beere (2016) yn The perfect lesson at “working hard on bulding the consistent classroom relationships is the key to manage behaviour” (2016, t. 46). Awgryma hyn nad yw system glod yn rhywbeth sydd am wneud newid effeithiol cyflym, hynny yw rhyw fath o “quick fix”. Dadleua’r adran ei fod yn well na gwneud dim ac os yw’n cynnig ychydig mwy o anogaeth o safbwynt y Gymraeg, mae gwneud system glod o werth. Y syniad tu ôl i system glod yr adran yw canmol y pethau da mewn dosbarth yn hytrach na chanolbwyntio a thynnu sylw at y negyddol. Mae The learning rainforest yn sôn am “positive affirmation for all the students doing the right thing... Once you start doing this as a matter of routine with a class, I have found that it is transforming” (Tom Sherrington, 2017, t. 46). Mantais arall i’r system yw bod modd monitro dros amser pwy sy’n wych eu Cymreictod a phwy yw’r drwgweithredwyr cyson. Mae modd monitro hyn yn ddu a gwyn. 
I grynhoi mae nifer o’r llenyddiaeth a gyfeirir ati uchod yn pwyso a mesur defnydd gwobrau i hybu disgyblion. Gwelir gan amlaf trafodaeth ynghylch defnyddio systemau gwobrwyo er mwyn gwella ymddygiad disgyblion. 
Er mwyn deall sut mae datblygu’r pwyntiau gweithredu rhaid yn gyntaf cyflwyno’r gweithredoedd. Mae’r ysgol o dan y strategaeth system gwobrwyo yn gweithredu polisi gwobrwyo adrannau unigol ac ysgol gyfan yn ddyddiol. Mae pob adran yn gorfod gweithredu’r system wobrwyo sy’n gwobrwyo disgyblion am eu defnydd o’r Gymraeg a therminoleg bynciol mewn gwersi. Ac yn olaf ar lefel ysgol gyfan mae rhaid defnyddio’r meddalwedd ‘Show my Homework’ i gofnodi clod i ddisgyblion am eu defnydd o’r Gymraeg a therminoleg bynciol yn y gwersi ac yn anffurfiol. 
O ran datblygu’r pwyntiau gweithredu mae’r adran Gymraeg yn monitro Cymreictod disgyblion drwy daenlen Excel gan gasglu gwybodaeth feintiol ar ddisgyblion drwy broses o gasglu data ansoddol o lawr yr ystafell ddosbarth. Mae’r adran yn rhoi graddfa rifol ar eu hymdrechion i ddefnyddio’r iaith o fewn y wers. Roedd 0 yn golygu bod yr athro wedi gorfod rhoi sawl rhybudd i unigolyn am ddefnyddio Saesneg yn hytrach na Chymraeg, roedd 1 yn golygu bod disgybl wedi derbyn un rhybudd am ddefnyddio’r Saesneg ac wrth gwrs roedd 3 yn golygu bod unigolyn wedi gwneud ymdrech arbennig yn ystod y wers i ddefnyddio’r Gymraeg. Un anhawster gyda’r raddfa oedd y rhif 2, golygai hyn nad oedd yr athro wedi clywed unigolyn yn siarad Saesneg ond nad oeddent ychwaith wedi clywed ymdrech amlwg i ddefnyddio’r Gymraeg. Ond rhaid cwestiynu os nad yw disgybl yn siarad drwy’r wers, ble mae’r disgybl ar y raddfa erbyn diwedd y wers? Neu yn hytrach wedi siarad Cymraeg drwy’r wers ond yn eistedd ochor arall yr ystafell i ble mae’r athro yn sefyll. Yn ogystal dim ond 2 o bob dosbarth sy’n cael eu gwobrwyo ar ddiwedd y cyfnod. Os mae nifer yn y dosbarth yn cyrraedd yr un cyfanswm ar ddiwedd y tymor rhaid tynnu enw ar hap wedyn. Ydy’r system yn deg? Oni ddylid bob disgybl sy’n cyrraedd brig y rhestr cael eu gwobrwyo? Oni ddylid newid y system gan wobrwyo rhai sy’n dangos y fwyaf o gynnydd yn hytrach na’r sgôr uchaf? Fel dywed Swanson: 
their successes need to be celebrated, held up to them so they see them as successes. Students need to know that their world see and validates those positive choices, in fact expects them to make those choices (1995, t. 7). 
Mae’r feddalwedd ‘Show my Homework’ yn cynnig yr un anfantais o “golli” disgyblion. Yn wahanol i’r daenlen Excel mae rhieni/gofalwyr disgyblion gyda mynediad i’r feddalwedd ac yn gallu gweld pwyntiau clod eu plentyn/plant. Un o’r adrannau ar gyfer clod yw Cymreictod. Ai ymgais ar gyfer cael rhieni, gofalwr neu rhanddeiliaid arall i annog ei disgyblion adref yw hwn? Mae 90% o ddisgyblion yn dod o gartrefi di-gymraeg ac felly annhebygol fydd y rhan fwyaf o ofalwyr a rhieni yn cymell eu plant i ddefnyddio’r Gymraeg er eu bod wedi dewis danfon eu plant i ysgol cyfrwng Cymraeg. Mae disgyblion ac athrawon yn gallu monitro’r pwyntiau gan ychwanegu rhyw elfen o gystadleuaeth. Fel dywed Swanson:
positive reward motivating behaviour,... has created a nation... who have learned from experience that the reason they learn is so they can get rewarded. When the rewards aren’t present the learning stops (1995, t. 2).
Felly os nad yw’r anogaeth a’r gwobrwyo yn gyson nac yn glir gellir dadlau ei fod yn gwneud mwy o niwed na da. A yw disgyblion yn gwneud ymdrech i siarad Cymraeg yn amlwg o flaen athrawon er mwyn cael eu gwobrwyo ond wedyn dal i gynnal sgyrsiau rhwng cyfoedion drwy gyfrwng y Saesneg? A yw mewn gwirionedd yn cael effaith ar fedrau ieithyddol ein dysgwyr wrth geisio eu hannog i siarad fwy o Gymraeg?
Yn olaf ar lefel adrannol ac yn benodol i adran y Gymraeg mae ganddyn nhw ‘Bwrdd Balchder’. Bwriad y ‘Bwrdd Balchder’ yw tynnu sylw at ymddygiad ac agweddau addysgiadol cadarnhaol wrth osod enw disgybl ar y bwrdd gwyn sydd o flaen y dosbarth o dan y pennawd ‘Bwrdd Balchder’. Nid yw ar gyfer defnydd o’r Gymraeg yn unig ond yn hytrach os yw disgybl yn defnyddio terminoleg bynciol gadarn wrth ateb ar lafar, neu’n rhannu syniad defnyddiol, yn cefnogi eraill, gwneud darn o waith i safon uchel a fedir ei ddefnyddio i fodelu i weddill y dosbarth. O’m profiad personol mae hyn, os ddefnyddir yn gywir, yn gallu codi hyder a chymhelliant disgyblion. Os nad yw disgybl yn llafar iawn yn y dosbarth ond yn cwblhau gwaith i safon uchel gan wneud ymdrech i ddefnyddio geiriadur neu i ymestyn geirfa trwy ddefnyddio matiau her yna mae’r disgybl dal yn derbyn clod am ymdrech i wella ei medrau ieithyddol yn y Gymraeg. Mae’r data a gasglwyd yma yn ansoddol ac anoddach monitro o’i gymharu â’r strategaethau uchod sy’n tracio trwy ddata meintiol.
Mae’r adran yn cynnal gwerthusiadau o’r strategaethau yma o fewn cyfarfodydd adrannol. Yn ychwanegol mae’r athrawon sy’n arwain ar y flaenoriaeth yn athrawon o fewn yr adran Gymraeg. Wrth wneud hyn mae’r ysgol yn cyd-weithio’n well gyda’i gilydd ac mae rhannu swyddogaethau yn golygu'r gallu i sicrhau gweithrediad gwelir y dyfyniad “distributing leadarship across a school also helps to facilitate implementation. This practice ensures a collaborative culture” (Hanover Research, 2014, t. 13). Maent yn dadansoddi’r data er mwyn gweld os mae cynnydd wedi bod yn fedrau ieithyddol y disgyblion ar lafar ac yn ysgrifenedig gan fesur effaith y strategaethau gan gynnwys y systemau gwobrwyo. Anodd yw gweld os mae gwobrwyo sy’n annog disgyblion i ddefnyddio’r Gymraeg er mwyn gwella eu medrau ieithyddol yn enwedig oherwydd nid systemau clod yn unig sy’n mewnbynnu i’r flaenoriaeth.
Yn yr adran hon o’r traethawd fe fyddaf yn gwneud awgrymiadau o ran datblygiad pellach ar gyfer yr agwedd a gymerais uchod fel fy ffocws gan egluro sut y byddent yn gweithio’n ymarferol. Dengys uchod fod yna nifer o resymau o blaid ac yn erbyn systemau gwobrwyo er mwy cael datblygiad neu effaith gadarnhaol ar agweddau penodol, yn achos y traethawd hwn systemau clod i wella medrau ieithyddol dysgwyr yn y Gymraeg. Mae’r angen i ddatblygu medrau Cymraeg y disgyblion yn deillio o argymhellion o’i hadroddiad gan Estyn ym Mhasg 2019, “Argymhellion: Gwella ansawdd yr addysgu mewn lleiafrif o wersi, gan gynnwys disgwyliadau uchel o ran her a defnydd y disgyblion o’r Gymraeg” (Estyn, t. 4, 2019). 
Mae’r adran yn gweithredu strategaethau geiriau ‘WAW’ gan osod geiriau a gyflwynir gan ddisgyblion ar fwrdd fflip yn hytrach na’r bwrdd gwyn gan annog disgyblion i edrych yn ôl yn hytrach na gwaredu’r geiriau ar ddiwedd wers. Nod y strategaeth yw datblygu geirfa disgyblion gan ymestyn eu gallu yn ieithyddol yn y Gymraeg. Er nad yw hyn yn rhan o’r systemau clod mae disgyblion yn cael eu gwobrwyo os ydynt yn cyflwyno geirfa allweddol neu ymestynnol drwy gael enw ar y ‘Bwrdd Balchder’. Dywed yn eu hadroddiad gan Estyn (2019), “Yn eu gwersi Cymraeg, mae llawer o ddisgyblion ar draws yr ystod gallu yn cyfathrebu’n huawdl ac yn hyderus ar lafar, a meddant ar eirfa gyfoethog” (2019, t. 3). Fodd bynnag beirniadwyd hefyd gan ddweud y tu hwnt i’r gwersi Cymraeg roedd “tua hanner y pynciau eraill mae lleiafrif o ddisgyblion yn rhy barod i ddefnyddio geiriau Saesneg ac mae llawer yn defnyddio Saesneg wrth drafod ymysg ei gilydd” (Estyn, 2019, t. 3). Gan felly arwain at y cwestiwn: a yw’r anogaeth o fewn gwersi Cymraeg yn ddigon i gynnal parodrwydd y disgyblion yn ystod y diwrnod ysgol?
Mae’r ysgol yn sicr yn dathlu Cymreictod a defnydd y disgyblion o’r Gymraeg, ond mae angen i’r disgyblion gweld y Gymraeg fel rhan naturiol o’u bywydau bob dydd. A oes le i awgrymu fod yna ormod o bwyslais ar wobrwyo a bod y disgyblion yn gweld hyn fel iaith clod yn hytrach na’r pwrpas o’i siarad yn naturiol?  Mae gwefan y llywodraeth yn pwysleisio’r gwahaniaeth rhwng gwobrau ac atgyfnerthiadau positif. Dywed ar y wefan GOV.UK:
Positive reinforcement is giving something positive (a reinforcer) after a desired behaviour has occurred so that it becomes more likely in the future… Rewards tend to be tangible. Reward… does not necessarily make the target behaviour more frequent. Reward is only a reinforcer if it makes the behaviour more frequent (GOV.UK, 2019)
[bookmark: _GoBack]Credaf fod y ‘Bwrdd Balchder’ yn strategaeth gadarn ond serch hyn mae’n strategaeth sy’n weithredol o fewn yr adran Gymraeg yn unig gan eto codi’r anfantais fod disgyblion dim ond yn gweld unrhyw werth i’r Gymraeg o fewn y gwersi yma’n unig. A fyddai modd gwneud hyn ar draws y pynciau er mwyn adfer yr hyn a oedd gan Estyn i ddweud am ddefnydd y disgyblion o’r Gymraeg mewn gwersi eraill a thu hwnt?
Nod yr aseiniad hwn oedd adfyfyrio’n feirniadol ar gamau gweithredu ac effaith sut roedd yr ysgol dan sylw, sef fy lleoliad gyntaf, yn datblygu un agwedd ar ei Chynllun Datblygu Ysgol. Dysgais lawer am sut mae ysgolion yn dynodi’r angen i wella a datblygu agweddau o’u hysgol er mwyn gwella. Yn ogystal o ganlyniad i’m ffocws dysgais lawer am fanteision ac anfanteision systemau clod er mwyn gwella neu annog ymddygiad neu arferion cadarnhaol.    
O ran fy natblygiad proffesiynol fel athrawes fe fydd y ffocws a drafodir yn y traethawd hwn sef gwella medrau ieithyddol dysgwyr yn y Gymraeg o hyd yn chwarae rôl hanfodol yn fy ngyrfa fel addysgwr iaith. Yn sicr o fy mhrofiad gyntaf roedd arsylwi a hefyd arbrofi gyda’r strategaethau o dan y flaenoriaeth yma yng nghynllun datblygu’r ysgol yn sicr wedi ehangu ar fy nealltwriaeth o systemau gwobrwyo a sut mae mynd ati i’w defnyddio yn effeithiol. Yn sicr fe fyddaf yn cadw yn fy nghof y strategaeth o ganu clod yn uchel a “chosbi’n” dawel gan dynnu sylw at ymddygiad cadarnhaol fel awgryma Swanson (1995) roedd Skinner yn pwysleisio effaith atgyfnerthiadau positif a chadarnhaol ar newid agwedd neu ymddygiad. Yn sicr mae’r defnydd o glod yn bwnc dadleuol ac yn sicr mae’n rhywbeth sydd angen bod yn ofalus wrth ei ddefnyddio.

Please add your targets from the previous assignment using the table below.


 


 


 


Targed/Target


 


Yr hyn yr wyf wedi'i wneud yn yr 


aseiniad hwn.


 


 


What I have done in this 


assignment.


 


Targed/Target 


1


 


Angen defnyddio'r data a gasglwyd 


er mwyn cefnogi'r 


pwyntiau a wneir


 


 


Yn achos y traethawd hwn y data a 


defnyddir yw Cynllun Datblygu’r 


ysgol ac arsylwadau a 


strategaethau o ymarfer fy hun. 


Felly gobeithiaf sicrhau fy mod yn 


defnyddio hyn yn y traethawd er 


mwyn cefnogi fy mhwyntiau.


 


Targed/Target 


2


 


Angen gwella dy sgiliau cyfeirnodi.


 


 


 


Parhau i ddefnyddio’r llawlyfr a 


gwirio bob cyfeiriad. 


 


Targed/Target 


3


 


Angen peidio defnyddio dyfyniadau 


hir heb eu hesbonio.


 


 


Os fyddaf yn defnyddio dyfyniadau 


hir sicrhau fy mod yn eu hesbonio 


a hefyd 


cwestiynu hyd ddyfyniadau 


ac os oes pwrpas iddynt.

